Mathilde Nielsen

Mathilde Regine Nielsen (født 15. juli 1853 i Bergen) var en norsk skuespillerinne.

Mathilde Nielsen var datter av gesell Niels Christian Nielsen og Marte Elisabeth Olsen (Larsen). Hun var søster av skuespiller Elly Kjølstad.

Mathilde Nielsen var elev hos den danske teaterdirektøren Frederik Adolph Cetti i fødebyen Bergen. Hun fulgte Cetti sesongen 1870-1871 i Bergen og Trondheim.
I 1880-årene var Nielsen medlem av Kristiania østre Arbeidersamfunds teaterforening.

Kilder 

Norske skuespillere
Personer fra Bergen kommune